Die Staatskapelle Dresden (voorheen bekend as die Sächsische Staatskapelle Dresden) is 'n Duitse orkes wat gebaseer is in Dresden, die hoofstad van die Duitse deelstaat Sakse. Die orkes was in 1548 gestig deur Maurice, keurvors van Sakse, en is een van die wêreld se oudste en mees formidabele orkeste. Sy voorloper was Die Kurfürstlich-Sächsische und Königlich-Polnische Kapelle (Die Keurvorstelike Saksiese en Koninklike Poolse Orkes). Die orkes is die musikale liggaam van die Staatsoper Dresden (Dresden Staatsopera). Die basis van die orkes is die Semperoper. Sir Colin Davis het van 1990, tot sy dood in 2013, die titel gehou van 'dirigent laureaat', die eerste en enigste dirigent tot op datum om op die wyse geëer te word deur die orkes. Die orkes het Myung-Whun Chung as sy heel eerste prinsipiële gas-dirigent aangestel vanaf die 2012-13 seisoen.